Diari Oficial de la Generalitat Valenciana


Sumari del DOGV 9910, del 07-08-2024 (2024/8180)

RESOLUCIÓ de 31 de juliol de 2024, de la Direcció General de Formació Professional per la qual s'atorga reconeixement d'assoliment dels diferents programes a determinats centres docents públics no universitaris de titularitat de la Conselleria d'Educació, Cultura, Universitats i Ocupació pertanyents a la Xarxa Novigi de Formació Professional de la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9910

Data del DOGV
:   07-08-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/8180

CVE
:   YNCD-D-5483-7429

Data del document
:   31-07-2024

Organisme emissor
:   Conselleria d'Educació, Cultura, Universitats i Ocupació

Tipus de document
:   Resolució

Correcció d'errades

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * legislació
    * política educativa

L'Orde 47/2021, de 29 de desembre, de la Conselleria d'Educació, Cultura i Esport, va crear la Xarxa Novigi, una xarxa col·laborativa entre centres de Formació Professional i entre el professorat que impartix docència en este camp formatiu, per a l'impuls i la consolidació, en el sistema públic de Formació Professional de la Comunitat Valenciana, de la innovació metodològica, organitzativa i tecnològica, de la cultura emprenedora com a element clau de canvi en els models d'aprenentatge, del procediment d'acreditació de competències professionals i de la implementació de sistemes de qualitat cada vegada més avançats en els centres educatius.

Els centres que s'adherixen a la Xarxa Novigi, a través dels quatre programes que integren la xarxa, Emprén, Innovatec, Qualitas i Acredita, adquirixen el compromís de participar activament en un procés de millora contínua, que comporta innovar en totes les facetes educatives, promoure l'experimentació i l'esperit emprenedor en l'alumnat de Formació Professional, implementar metodologies actives d'aprenentatge, implantar i certificar sistemes de gestió de la qualitat i desenvolupar procediments d'acreditació de les competències professionals en nom de l'aplicació del sistema de formació professional integrada.

La norma constitutiva de la Xarxa Novigi establix en el seu article 4 que podrà sol·licitar acollir-se a la xarxa qualsevol centre educatiu públic amb ensenyaments de Formació Professional que preveja dins del seu projecte educatiu la posada en marxa d'alguns dels quatre programes esmentats anteriorment.

Així mateix, l’esmentada norma establix en el seu article 10 que els centres integrants de la Xarxa Novigi podran sol·licitar el reconeixement del desenvolupament i implantació de qualsevol dels programes arreplegats en esta orde mitjançant la presentació d'una memòria a la direcció general competent en matèria de Formació Professional, i en l'article 12, que esta direcció general formularà proposta de resolució provisional de centres seleccionats per al reconeixement del desenvolupament dels diferents programes, i la relació motivada de les sol·licituds desestimades, que es publicarà en la pàgina web de la conselleria competent en matèria d'educació, i s'obrirà un termini d'al·legacions per als interessats.

Per tot això, seleccionats els centres que formen part de cadascun dels programes que integren la Xarxa Novigi en la Comunitat Valenciana, i finalitzat el termini d'al·legacions, procedix per part de la Direcció General de Formació Professional resoldre i publicar la resolució corresponent en el *Diari Oficial de la Generalitat Valenciana*, que contindrà els centres als quals s'atorga reconeixement i la relació motivada de sol·licituds desestimades.

Contra aquesta resolució podrà interposar-se un recurs d’alçada davant la Secretaria Autonòmica d’Educació de la Conselleria d’Educació, Cultura, Universitats i Ocupació, en el termini d’un mes des de l’endemà de la notificació, segons els articles 121 i 122 de la Llei 39/2015, d’1 d’octubre, del procediment administratiu comú de les administracions públiques.

En virtut de la disposició addicional segona de l'Orde 47/2021, de 29 de desembre, vistes les atribucions conferides pel Decret 136/2023, de 10 d'agost, del Consell, d'aprovació del Reglament orgànic i funcional de la Conselleria d'Educació, Universitats i Ocupació (DOGV 9661, 14.08.2023), i per l'apartat quart de la Resolució de 13 d'abril de 2022, del conseller d'Educació, Cultura i Esport, sobre delegació de competències en determinats òrgans (DOGV 9328, 29.04.2022), modificada per la Resolució de 2 d'octubre de 2023, del conseller d'Educació, Universitats i Ocupació,

RESOLC

*Primer*

Atorgar el reconeixement d'assoliment pel desenvolupament dels programes Emprén, Innovatec, Qualitas i Acredita, de la Xarxa Novigi, als centres docents que s’indiquen en els annexos I, II, III i IV d'esta resolució.

*Segon*

Esta resolució produirà efectes l'endemà de la seua publicació en el *Diari Oficial de la Generalitat Valenciana.*

  

València, 31 de juliol de 2024

Marta Armendia Santos

Directora general de Formació Professional

Esta disposició conté annexos. Consulteu-ne la versió en PDF.